**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL LIETUVOS RESPUBLIKOS SVEIKATOS APSAUGOS MINISTRAS 1999 M. BIRŽELIO 7 D. ĮSAKYMO NR. 279 „DĖL TRETINĖS SVEIKATOS PRIEŽIŪROS LICENCIJAVIMO REIKALAVIMŲ“ PAKEITIMO**

2003 m. rugsėjo 3 d. Nr. V-519

Vilnius

1. Pakeičiu Lietuvos Respublikos sveikatos apsaugos ministro 1999 m. birželio 7 d. įsakymą Nr. 279 „Dėl tretinės sveikatos priežiūros licencijavimo reikalavimų“ (Žin., 1999, Nr. 51-1650; 2002, Nr. 28-1017; 2003, Nr. 71-3260) ir išdėstau 2.4 punktą taip:

„2.4. šio įsakymo 2.2 punkto reikalavimai netaikomi iki 2003 m. gruodžio 31 d. licencijuojant asmens sveikatos priežiūros įstaigas paslaugoms, kurios teikiamos Lietuvos Respublikos sveikatos apsaugos ministro 1997 m. birželio 30 d. įsakymo Nr. 359 „Dėl stacionarinių asmens sveikatos priežiūros paslaugų sąrašo patvirtinimo“ (Žin., 1997, Nr. 64-1525) 1 priedo 3 punkte išvardytuose įstaigų skyriuose, jei šios įstaigos turi sutartis su šias paslaugas teikiančiomis asmens sveikatos priežiūros įstaigomis, užtikrinant tinkamos paslaugos teikimą, bei licencijuojant specializuotas psichiatrijos, ftiziatrijos, reabilitacijos ir sanatorinio gydymo įstaigas“.

2. Pavedu:

2.1. teritorinėms ligonių kasoms vadovautis šiuo įsakymu sudarant sutartis dėl asmens sveikatos priežiūros paslaugų apmokėjimo;

2.2. Sveikatos apsaugos ministerijos sekretoriui S. Janoniui kontroliuoti įsakymo vykdymą.

SVEIKATOS APSAUGOS MINISTRAS JUOZAS OLEKAS